Robert Peel

Robert Peel, Baronet Ke-2 (5 Februari 1788 – 2 Julai 1850) merupakan seorang ahli politik dari United Kingdom. Beliau menjawat Setiausaha Dalam Negeri sebanyak dua kali (1822–27 dan 1828–30), malah sebagai Perdana Menteri negara tersebut sebanyak 2 kali (1834–35 dan 1841–46).

Beliau memainkan peranan penting dalam bidang kenegaraan United Kingdom melalui pengasasan sistem polis moden di negara tersebut iaitu Metropolitan Police Service. Beliau juga merupakan tokoh utama dalam Parti Konservatif United Kingdom yang moden sepertimana yang ada pada hari ini.

Awal hidup dan pendidikan
Robert Peel II lahir di Chamber Hall, Bury, Lancashire pada Feburari 1788. Ayahnya Sir Robert Peel, Baronet Pertama merupakan antara pengusaha tekstil terkaya semasa zaman Revolusi Perindustrian.

Kerjaya politik awal=

Sebagai Setiausaha Dalam Negeri United Kingdom
Beliau meletakkan jawatan pada 1827 sebagai bantahan kepada penjawatan George Canning sebagai Perdana Menteri memandangkan Canning mendokong emansipasi menyeluruh penganut mazhab Gereja Katolik. Namun setelah Canning meninggal akibat kesihatan buruk serta pemangkuan sementara jawatan oleh Lord Goderich, beliau kembali menduduki jawatan ini dengan bantuan Duke Wellesley dari Wellington pada 1829.

Peel turut memperkenalkan suatu sistem penguatkuasaan dan keselamatan yang membentuk sistem polis moden yang dikenali pada hari ini; ia didasarkan kepada suatu Prinsip-Prinsip Peel yang  menjelaskan etika dan peraturan ditetapkan dalam mengendalikan kasus mereka agar cekap dan mangkus. Atas dasar-dasar inilah Pasukan Polis Metropolitan London ditubuhkan di Scotland Yard pada tahun 1829. Ia pada mulanya tidak begitu digemari namun kesan pencegahan jenayah di kawasan yang diuji segera menjadi sangat memberangsangkan di kota raya tersebut, semua kota akhirnya diwajibkan mewujudkan pasukan polis setempat tersendiri pada 1857.

Pemerintahan

Penggal pertama (1834–1835)

Penggal kedua (1841–1846)
Pada 1843, Peel menjadi sasaran seorang pengukir kayu dari Scotland yang sakit jiwa - pengukir tersebut, Daniel M'Naghten, mengekorinya selama beberapa hari sebelum membunuh setiausaha peribadi Peel, Edward Drummond yang disalah sangka sebagai Perdana Menteri itu sendiri. Kejadian ini mendorong kepada penggubalan undang-undang setempat berkaitan pembelaan tak siuman.

Parda 1846, Peel memutuskan agar menarik balik Undang-Undang Bijirin (Corn Laws) yang bertujuan mengehadkan import bijirin lalu membantu meningkatkan pendapatan hasil tanaman setempat  Ia dilakukan sebagai tindak balas berikutan bencana kebuluran yang berlaku di negeri Ireland yang sedang berlaku pada ketika itu; para pakar tanaman separtinya yang terlibat sangsi akan tahap seburuk mana keadaan kahat yang berlaku, malah Peel tidak bergitu bertindak segera. Tindakan hebat dilakukan hebat menjadi suatu kelemahan yang akhirnya melumpuhkan kekuasaannya: partinya sendiri gagal menyokong rang ini namun tetap mendapat suara sokongan puak Whig dan Radikal. Setelah bacaan ketiga usulan pemansuhan undang-undang ini dilakukan, undian oleh para ahli parlimen dilakukan dengan 327 undian menyokong sambil 229 undian menentang; Duke Wellington membawa usulan kepada Dewan Pertuanan untuk diluluskan pada 25 Jun Pada masa yang sama, sebuah rang yang bertujuan mendorong meringankan beban hasil kahat di Ireland (Irish Coercion Bill) usulan Peel digugurkan dengan undian majoriti di Dewan Rakyat sebanyak 292 menentang 219 undian daripada gabungan puak-puak Whig, Radikal dan proteksionis Parti Konservatif". Peel meletakkan jawatan Perdana Menteri pada 29 Jun 1846.

Persaraan
Pada 29 Jun 1850 - genap empat tahun kemudian setelah persaraan beliau - Peel sedang menaiki kuda di Constitution Hill, London. Peel tiba-tiba dihumban jatuh daripada tunggangan kudanya atas sebab tidak pasti, malah haiwan tersebut terlanggarnya badannya sambil ia lari meliar. Beliau meninggal dunia tangkat hari 2 Julai pada usia 62 tahun akibat kecederaan dialami pada tulang bahunya yang menjejaskan pembuluh darah utamanya.

Tidal lama selepas kematiannya, para pegikut setianya dipimpin Lord Aberdeen dan William Gladstone bergabung dengan Parti Whig lal membentuk Parti Liberal United Kingdom.

Rujukan

Bacaan lanjut
 
 
 
 , vol 1  of the standard scholarly biography
 ; vol. 2 of the standard scholarly biography

Sumber utama

Pautan luar
 Profil Peel dalam laman web rasmi Perdana Menteri UK
 Biography of Sir Robert Peel - www.spartacus-educational.com
 Biography of Sir Robert Peel - www.victorianweb.org
 An overview of the career of Sir Robert Peel - www.victorianweb.org
 The Peel Family
 The Peel Web
 Transcription of the Will of Sir Robert Peel, TNA Ref:prob/11/2118, Dated:…8 March 1842, Transcribed by Sylvia J. Dibbs March 2009 and April 2009
 Sir Robert Peel, biografi karya H. Morse Stephens
 

Perdana Menteri United Kingdom
Pemimpin Parti Konservatif (UK)
Ahli politik Parti Konservatif (UK)